2.1 Reati identifikati mal-ġenb tat-triq Fl-2017-2018, instabu madwar 1,94 miljun reat mal-ġenb tat-triq, li huwa 3 % inqas meta mqabbel ma’ madwar 2 miljun reat fl-2015-2016. Il-medja tal-UE tar-reati identifikati mal-ġenb tat-triq naqset bi ftit minn 2,17 għal 2,11 għal kull 100 jum ta’ xogħol kontrollati. Bħala medja, 55 % tar-reati nstabu li twettqu minn sewwieqa domestiċi, li jikkorrispondi għas-sehem ta’ 58 % tal-vetturi domestiċi fost il-vetturi kollha mwaqqfa għall-kontrolli. 2.2 Reati identifikati fil-post tan-negozju Ir-reati identifikati fil-post tan-negozju kienu madwar 1,46 miljun, li huwa 1 % inqas mill-aħħar perjodu ta’ rapportar. Ir-rata medja ta’ identifikazzjoni tar-reati għal kull 100 jum ta’ xogħol kontrollati żdiedet minn 4,19 għal 4,35, li jirrappreżenta żieda ta’ 4 % meta mqabbla mal-2015-2016. Iż-żieda fir-rata ta’ reati (minkejja tnaqqis fir-reati identifikati) hija spjegata minn tnaqqis fl-għadd ta’ jiem ta’ xogħol kontrollati. Ir-rata medja ta’ reati identifikati fil-post tan-negozju għal kull impriża naqset minn 37 fl-2015-2016 għal 14-il reat għal kull impriża, wara żieda qawwija fir-rata ta’ reati fl-aħħar rapport . Dan huwa spjegat prinċipalment minn tnaqqis kbir fir-rati ta’ identifikazzjoni tar-reati fil-Latvja (minn rata ta’ reati għal kull impriża ta’ bejn 552,96 u 340,75). 2.3 Għadd ta’ uffiċjali tal-infurzar u ta’ tagħmir biex janalizzaw it-takografi Fil-perjodu ta’ rapportar attwali, 61,558 uffiċjal tal-kontroll kienu involuti fil-kontrolli fl-UE kollha, li jikkonferma sitwazzjoni stabbli fl-għadd ta’ uffiċjali. ġew imħarrġa 21,786 uffiċjal tal-kontroll biex janalizzaw ir-rekords diġitali tat-takografu (it-tnaqqis ta’ 9 % mill-aħħar perjodu ta’ rapportar). L-unitajiet ta’ tagħmir ipprovduti lill-uffiċjali tal-kontroll biex janalizzaw ir-rekords tat-takografu naqsu wkoll b’5,5 %. L-Istati Membri ma indikaw l-ebda raġuni għal dan it-tnaqqis. 3.Interpretazzjoni tar-Regolament (KE) Nru 561/2006 mill-Qorti tal-Ġustizzja tal-Unjoni Ewropea

The Court of Justice of the European Union provided interpretation of Regulation (EC) No 561/2006 by means of the rulings in Case C-231/18 NK and Joined Cases C-203/18 and C-374/18. Il-kawżi kienu relatati mal-interpretazzjonijiet tal-eċċezzjonijiet previsti fl-Artikolu 13(1) b’referenza għat-termini “swieq lokali” u “servizzi universali”.

Fil-Kawża C-231/18 NK, il-Qorti ddeċidiet li t-terminu “swieq lokali” fl-Artikolu 13(1)(p) tar-Regolament (KE) Nru 561/2006 irid jiġi interpretat bħala li la jirreferi għat-tranżazzjoni mwettqa bejn bejjiegħ bl-ingrossa tal-bhejjem u bidwi u lanqas għall-bejjiegħ bl-ingrossa tal-bhejjem stess, sabiex l-eċċezzjoni prevista f’dik id-dispożizzjoni ma tkunx tista’ tiġi estiża biex tinkludi vetturi li jittrasportaw annimali ħajjin direttament mill-azjendi agrikoli sal-biċċeriji lokali.

Fil-Kawżi Magħquda C-203/18 u C-374/18, il-Qorti ddeċidiet li l-Artikolu 13(1)(d) tar-Regolament (KE) Nru 561/2006 irid jiġi interpretat bħala li jfisser li l-eċċezzjoni, li jistabbilixxi, tkopri biss vetturi jew kombinamenti ta’ vetturi li jintużaw esklużivament, matul operazzjoni partikolari tat-trasport, għall-finijiet tat-twassil ta’ oġġetti bħala parti mis-servizz postali universali.